गश्त में निकली पुलिस ने सौ पौवा देशी शराब के साथ दो आरोपी को पकड़ा
बीती रात गश्त में निकली पुलिस की टीम ने बाइक सवार दो युवकों को अवैध शराब ले जाते रंगे हाथ पकड़ने में सफलता पाई है। आरोपियों के पास से पुलिस ने 100 पौवा देशी शराब जब्त किया है। पुलिस ने बताया कि मोहभट्ठा गार्डन के पास एक बाइक में सवार दो लोगो को रोककर पूछताछ की गई। इस दौरान झोले में रखे दो पेटी देशी प्लेन शराब बरामद किया गया। आरोपी तुमेश पिता संतोष सतनामी एवं उसके साथी त्रिलोकचंद पिता पीलाराम डहरिया फरी निवासी को गिरफ्तार कर 100 पौवा देशी शराब जब्त किया गया। जब्त शराब की अनुमानित कीमत 5 हजार रुपए आंकी गई है। कार्रवाई में ईतवारी डेहरे, अखिलेश सिंह, महेन्द्र साहू, संदीप साहू, योगेश साहू शामिल रहे।
hin_Deva hin_Deva